text: Sønderjyderne vil have store kasser
  14 september 2010 kl. 06.24
  Og de skal helst være over 140 kvadratmeter.
  Mens størrelsen for en gennemsnitsvilla i Danmark ligger på 140 kvadratmeter, er de gået et skridt længere i Syd- og Sønderjylland.
  En opgørelse fra Boligsiden.dk viser, at de sønderjyske huse har fået vokseværk.
  I stedet for et gennemsnit på 135 kvadratmeter er gennemsnittet nu vokset til 150 kvadratmeter for nyindkøbte boliger.
  Det hænger blandt andet sammen med de lave boligpriser og den lave rente.  
  - Salgspriserne nåede i foråret ned i et niveau omkring 1,1 mio. kr. i gennemsnit i Syd- og Sønderjylland. Siden er de steget, så husene i dag bliver solgt til omkring 1,2 mio. kr. Men samtidig er de solgte huse også blevet større, fortæller Boligsidens kommunikationschef Birgit Daetz.
  